《海天春晓十首 其十》
明代·陈繗

地连沧海海连天，春日朝来得最先。千里山河开曙色，几家渔最起新烟。

槟榔树底无源水，布谷声中小熟田。读罢小窗犹不寐，寒襟顿觉暖如绵。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。